CELEX: 62011TN0630
Language: lt
Date: 2011-12-06 00:00:00
Title: Byla T-630/11 P: 2011 m. gruodžio 6 d. Peter Strobl pateiktas apeliacinis skundas dėl 2011 m. rugsėjo 29 d. Tarnautojų teismo sprendimo byloje F-56/05 Strobl prieš Komisiją

18.2.2012   
            
            
               LT
            
            
               Europos Sąjungos oficialusis leidinys
            
            
               C 49/28
            
         2011 m. gruodžio 6 d. Peter Strobl pateiktas apeliacinis skundas dėl 2011 m. rugsėjo 29 d. Tarnautojų teismo sprendimo byloje F-56/05 Strobl prieš Komisiją
   
   (Byla T-630/11 P)
   2012/C 49/51
   Proceso kalba: vokiečių
   
      Šalys
   
   
      Apeliantas: Peter Strobl (Bezocas, Italija), atstovaujamas advokato H.-J. Rüber
   
      Kitos proceso šalys: Europos Komisija, Europos Sąjungos Taryba
   
      Reikalavimai
   
   Apeliantas Bendrojo Teismo prašo:
   
               —
            
            
               panaikinti 2011 m. rugsėjo 29 d. Tarnautojų teismo sprendimą byloje Strobl prieš Komisiją,
            
         
               —
            
            
               pripažinti, kad 2004 m. spalio 7 d. sprendime, susijusiame su apelianto paskyrimu eiti pareigas, padaryta klaidų ir jį panaikinti,
            
         
               —
            
            
               nurodyti atsakovei nutraukti jo diskriminaciją ir atlyginti patirtą žalą,
            
         
               —
            
            
               priteisti iš atsakovės visas bylinėjimosi išlaidas.
            
         
      Apeliacinio skundo pagrindai ir pagrindiniai argumentai
   
   Grįsdamas apeliacinį skundą apeliantas remiasi penkiais pagrindais.
   
               1.
            
            
               Pirmasis pagrindas grindžiamas tuo, kad Tarnautojų teismas neteisingai įvertino faktines aplinkybes, susijusias su profesine patirtimi, būtina apelianto pareigoms eiti.
            
         
               2.
            
            
               Antrasis pagrindas grindžiamas tuo, kad Tarnautojų teismas neteisingai įvertino faktines aplinkybes ir prieštaringai aiškino įrodymus dėl apelianto priskyrimo lygiui, todėl jis neįvykdė motyvavimo pareigos.
            
         
               3.
            
            
               Trečiasis pagrindas grindžiamas tuo, kad Tarnautojų teismas neįvykdė motyvavimo pareigos, nes neatsižvelgė į kai kuriuos apelianto teiginius.
            
         
               4.
            
            
               Ketvirtasis pagrindas grindžiamas tuo, kad Tarnautojų teismas neįvykdė motyvavimo pareigos, kiek tai susiję su apelianto priskyrimo lygiui vertinimu.
            
         
               5.
            
            
               Penktasis pagrindas grindžiamas tuo, kad Tarnautojų teismas nepakankamai motyvavo svarbios teismų praktikos taikymą.